《花》
宋代·宋白

谁将枝叶染还裁，却使馨香次第来。
春柄定教三月主，天心合与一齐开。
如何零露方滋菊，岂得东风不为梅。
低蹙艳容愁似语，也疑由命不由才。

作者简介：（936—1012）大名人，字太素。太祖建隆二年进士。乾德初，试拔萃高等。为著作佐郎。太宗即位，迁左拾遗，权知兖州，岁余召还。历仕集贤殿直学士、翰林学士、礼部侍郎，终吏部尚书。学问宏博，属文敏赡。尝三掌贡举，极意称奖，苏易简、王禹偁等皆出其门。雍熙中，与李昉等同编《文苑英华》。卒谥文安。有集。